section_heading: Singlovi
paragraph_text: "Because of You" objavljena je 28. kolovoza 2005. godine kao četvrti singl u SAD-u te treći singl u Europi. Pjesma je debitirala na 99. poziciji ljestvice Billboard Hot 100, a najviša pozicija te pjesme na ljestvici bila je sedma. Plasirala se na četvrtoj poziciji na australskoj ljestvici singlova ARIA Singles Top 50, u Kanadi se plasirala na drugoj poziciji i ostala u najboljih dvadeset singlova za 24 tjedana. U Švicarskoj pjesma se plasirala na prvoj poziciji i ostala je na ljestvici singlova sve do ožujka 2009. godine.